Rettens dom (Anden Afdeling) af 10. oktober 2012 – Grækenland mod Kommissionen
(Sag T-158/09)
»EUGFL – Garantisektionen – udgifter, som er udelukket fra finansiering – regnskabsafslutning for medlemsstaternes udbetalende organer over de udgifter, der finansieres af EUGFL – forsømmelser fra medlemsstatens side ved tilbagesøgning af uretmæssigt udbetalte beløb – medlemsstaten pålagt at bære de finansielle konsekvenser af den manglende tilbagesøgning«
1.                     Landbrug – fælles landbrugspolitik – finansiering over EUGFL – principper – medlemsstaternes forpligtelse til at udvise omhu ved tilbagesøgning af fejlagtigt udbetalte beløb (art. 10 EF; Rådets forordning nr. 729/70, art. 8, stk. 1 og 2, samt nr. 1290/2005) (jf. præmis 46-49)
2.                     Institutionernes retsakter – begrundelse – forpligtelse – rækkevidde – afgørelse om afslutning af EUGFL-regnskaberne (art. 296 TEUF) (jf. præmis 56-60)
3.                     Landbrug – fælles landbrugspolitik – finansiering over EUGFL – medlemsstaternes forpligtelser – foranstaltninger truffet med henblik på at sikre udgifternes lovmæssighed – rækkevidde (Rådets forordning nr. 729/70, art. 2 og 3 samt art. 8, stk. 1, nr. 1258/1999, art. 2 og 3 samt art. 8, stk. 1, og nr. 1290/2005, art. 3 og art. 9, stk. 1) (jf. præmis 63-65)
4.                     Landbrug – EUGFL – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstater [Rådets forordning nr. 729/70, art. 5, stk. 2, litra c), og nr. 1258/1999, art. 7, stk. 4] (jf. præmis 66)
5.                     Annullationssøgsmål – Unionens retsinstansers kompetence – kommissionsbeslutning om ophævelse af en finansiel EU-støtte – kompetence til at sætte en anden beslutning i stedet for den anfægtede beslutning eller omgøre – foreligger ikke (art. 261 TEUF) (jf. præmis 176)
6.                     Den Europæiske Unions egne indtægter – forordning om beskyttelse af Unionens finansielle interesser – anvendelsesområde – ingen anvendelse på tilsidesættelser af EU-rettens bestemmelser, der følger af en medlemsstats handling eller undladelse (Rådets forordning nr. 2988/95) (jf. præmis 183)
7.                     EU-ret – principper – beskyttelse af den berettigede forventning – betingelser – præcise løfter afgivet af administrationen (jf. præmis 184-186)
8.                     Landbrug – EUGFL – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – tilsidesættelse af retssikkerhedsprincippet – foreligger ikke [Rådets forordning nr. 729/70, art. 5, stk. 2, litra c), og art. 8, stk. 2, nr. 1258/1999, art. 7, stk. 4, femte led, og art. 8, stk. 2, og nr. 1290/2005, art. 31, stk. 4 og 5, og art. 32] (jf. præmis 186-192)
9.                     Landbrug – fælles landbrugspolitik – finansiering over EUGFL – regnskabsafslutningsprocedure – Kommissionens forpligtelser – overholdelse af en rimelig frist – bedømmelseskriterier – krænkelse heraf – følger (Rådets forordning nr. 1258/1999, art. 7, stk. 4, og nr. 1290/2005, art. 31, stk. 3) (jf. præmis 193-202)
Angående
Påstand om annullation eller omgørelse af Kommissionens beslutning K(2009) 810 endelig af 13. februar 2009 om den finansielle behandling af visse uregelmæssigheder begået af erhvervsdrivende i forbindelse med regnskabsafslutningen for udgifter, som finansieres af Garantisektionen, Den Europæiske Udviklings- og Garantifond for Landbruget (EUGFL), i det omfang den for Den Hellenske Republik indebærer, at et beløb på 13 348 979,02 EUR blev udelukket fra fællesskabsfinansiering.
Konklusion
1)
Kommissionens beslutning K(2009) 810 endelig af 13. februar 2009 om den finansielle behandling af visse uregelmæssigheder begået af erhvervsdrivende i forbindelse med regnskabsafslutningen for udgifter, som finansieres af Garantisektionen, Den Europæiske Udviklings- og Garantifond for Landbruget (EUGFL), annulleres, idet den afslutter sagerne EL/1993/01 og EL/1994/031 og herved tilskriver Den Hellenske Republik beløb på 519 907 og 300 914,99 EUR.
2)
I øvrigt frifindes Europa-Kommissionen.
3)
Den Hellenske Republik bærer fire femtedele af sine egne omkostninger og betaler fire femtedele af Kommissionens omkostninger.
4)
Kommissionen bærer en femtedel af sine egne omkostninger og betaler en femtedel af Den Hellenske Republiks omkostninger.